
REFERAT DE APROBARE


	Subsemnatul  Dincă Florin Ionuț, viceprimar al Oraşului Boldeşti–Scăeni, în calitate de consilier local, vă supun spre analiză şi aprobare “Proiectul de hotărâre privind gestiunea Serviciului de alimentare cu apă şi de canalizare al oraşului Boldeşti-Scăeni”. 
În baza OUG nr. 57/2019 privind Codul administrativ, a Legii nr. 51/2006 a serviciilor comunitare de utilităţi publice, republicată, cu modificările şi completările ulterioare, şi a Legii 241/2006 a serviciului de alimentare cu apă și canalizare, republicată, cu modificările şi completările ulterioare, vă prezint următoarele :
	Prin dispoziţia nr. 504/03.12.2020 privind delegarea unor atribuții viceprimarului orașului Boldești-Scăeni începând cu data emiterii dispoziției și până la încetarea mandatului domnul Bucuroiu Constantin, primar al orașului Boldești-Scăeni s-a delegat domnului Dincă Florin Ionuț, viceprimar coordonarea realizării unor servicii publice de interes local prin intermediul aparatului de specialitate sau prin intermediul organismelor prestatoare de servicii publice și de utilitate publica de interes local printre care şi activitatea de apă și canalizare.
 	 Conform prevederilor din legea nr. 51/2006, serviciile de utilităţi publice sunt în responsabilitatea autorităţilor administraţiei publice locale, fiind organizate si gestionate potrivit hotararilor adoptate de catre autoritatile deliberative, adica Consiliul Local.
În virtutea atribuţiilor delegate şi ţinând cont de faptul că în data de 29.11.2022 încetează contractul de concesiune a activităţii de apă şi canalizare menajeră  către actualul operator am întocmit Studiul de oportunitate privind modalitatea de gestiune a serviciului de alimentare cu apă și canalizare.
	La baza intocmirii Studiului de Oportunitate privind modalitatea de gestiune a Serviciului de alimentare cu apa si de canalizare al orasului Boldesti-Scaeni, au stat urmatoarele surse de documentare si informare:
· Legea nr. 241/2006 privind serviciul de alimentare cu apa si de canalizare a localitatilor;
· Legea nr. 51/2006 privind serviciile comunitare de utilitati publice;
· Regulamentul serviciului de alimentare cu apa si de canalizare al orasului Boldesti-Scaeni;
· Expertiza tehnica pentru proiectul “Modernizare si extindere sistem de alimentare cu apa oras Boldesti-Scaeni”;
· Documentatia de avizare a lucrarilor de interventie pentru proiectul “Modernizare si extindere sistem de alimentare cu apa oras Boldesti-Scaeni”;
· Proiect Tehnic, Detalii de Executie, Caiete de Sarcini pentru lucrarea “ Extindere si modernizare retele de canalizare menajera, oras Boldesti-Scaeni- etapa I;
· Proiect privind Modernizare si extindere retele canalizare oras Boldesti-Scaeni- etapa II;
· Strategia de dezvoltare durabila a orasul Boldesti-Scaeni 2021-2027 – Infrastructura, Dotari tehnico-edilitare.
	Studiul de oportunitate prezintă toate opţiunile de gestiune a serviciului cu analiza SWOT pe fiecare opţiune.
Studiul de oportunitate  a fost transmis spre consultare şi însuşire specialiştilor din aparatul de specialitate al primarului, prin adresele nr. 18344/04.10.2022 si nr.18769/10.10.2022 pe care le anexez.
	Prin HCL nr. 140 /30.08.2022 s-a aprobat asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”, iar prin Hotararea nr. 19/11.10.2022 a Asociaţiei de Dezvoltare Intercomunitară  „Parteneriatul pentru Managementul Apei-Prahova” s-a aprobat includerea orasului ca membru in aceasta asociatie.
	Pe cale de consecinţa este necesar sa transmitem direct gestiunea serviciului catre S.C. Hidro Prahova, societate cu capital public ce are calitatea de operator al serviciului de apa şi canalizare în localităţile membre ADI „Parteneriatul pentru Managementul Apei-Prahova”.	
Evaluarea impactului adoptării hotărârii, în forma propusă:
-impactul economico-social: prin adoptarea hotărârii se asigură continuitatea din punct de vedere cantitativ și calitativ a serviciului de apă şi canalizare, beneficiarii fiind cetatenii orasului, accesibilitatea egală a utilizatorilor la serviciul public, pe baze contractuale precum şi o tarifare echitabila;
-impactul financiar asupra bugetului local: redeventa pentru delegarea serviciului este de 0,5% din veniturile de apa şi canal facturate de operatorul regional utilizatorilor din localitate si va fi folosita conform OUG 198/2005 ca sursa de finantare a investitiilor in infrastructura de apa si canalizare. Gestiunea directa prin operator regional va avea drept consecinta degrevarea bugetului local de sumele necesare realizarii investitiilor in activitatea de apa si canalizare intrucat orasul va fi eligibil sa beneficieze de fonduri europene nerambursabile;
-impactul asupra mediului: activitatea de apa si in mod special activitatea de canalizare are un impact important asupra mediului. Acesta este si motivul pentru care Uniunea Europeana aloca fonduri importante investitiilor in sistemele de canalizare, fonduri de care orasul noastru nu poate beneficia decat prin intermediul unui operator regional;
-impactul asupra legislatiei in vigoare: prin adoptarea proiectului se asigura respectarea legislatiei in domeniul serviciilor de alimentare cu apa si canalizare menajera avand in vedere expirarea contractului cu actualul operator la data de 29.11.2022.
Având în vedere cele mai sus prezentate şi ţinând cont de faptul că activitatea de apă şi canalizare are un caracter continuu fiind de importanţă vitală pentru oraşul Boldeşti-Scăeni, propun:
1. Stabilirea modalitatii de gestiune a Serviciului de alimentare cu apă şi de canalizare al oraşului Boldeşti-Scăeni, ca gestiune directa, prin intermediul unui operator regional, în baza Studiului de oportunitate anexat, incepand cu data de 30.11.2022, tinand cont de incetarea contractului cu actualul operator  la data de 29.11.2022.
2. Gestiunea directa a Serviciului se va realiza de către S.C. Hidro Prahova S.A., in baza contractului de delegare prevazut in anexa. 
3. [bookmark: _GoBack]Aprobarea tarifelor practicate la nivelul orasului incepand cu data de 30.11.2022 de 5,42 lei/ m3 fara TVA pentru apa si 3,31lei/m3 fara TVA pentru canalizare. Aceste tarife se vor actualiza în conformitate cu tarifele unice aferente ariei de operare ale S.C. Hidro Prahova S.A., aprobate de catre ANRSC.
4. Predarea Serviciului de alimentare cu apa si canalizare al orasului Boldesti-Scaeni se va face pana la data de 30.11.2022, data pana la care Serviciul  Patrimoniu Local si Monitorizare Servicii Publice va intocmii lista bunurilor din domeniul public al orasului, aferente serviciului de alimentare cu apa si canalizare, ce se predau operatorului regional.
5. Mandatarea ADI „Parteneriatul pentru Managementul Apei-Prahova” să semneze, prin reprezentantul sau legal, în numele şi pe seama orasului, actul aditional la contractul de delegare.
6. Incetarea aplicabilitatii Hotararii Consiliu Local nr.45/27.03.2018, prin care orasul Boldesti-Scaeni s-a asociat cu comuna Lipanesti in scopul imbunatatirii sistemului de alimentare cu apa potabila al celor doua localitati. Asocierea  nu a  fost finalizată întrucât comuna Lipăneşti nu a emis o hotărâre în acest sens. 
În speranţa aprobării, vă mulţumesc anticipat !


                                                                                        VICEPRIMAR,
						      	              În calitate de consilier local,
                                                                                         DINCĂ FLORIN IONUŢ

